Διερεύνηση της σχέσης μεταξύ της συμμετοχής στους ελληνικούς παραδοσιακούς χορούς και στην αντιλαμβανόμενη ποιότητα ζωής:
Creators: name: Ζαχαριάδου, Ζωή Στυλιανού
Publisher: name: Aristotle University of Thessaloniki
Year: 2013
Subjects: Ελληνικοί Παραδοσιακοί Χοροί
Ανάμειξη
Ικανοποίηση
Προσκόλληση
Στάσεις
Αντιλαμβανόμενη Ποιότητα Ζωής
Greek traditional Dances
Involvement
Satisfaction
Attachment
Attitudes
Perceived Quality of Life

description: Σκοπός της παρούσας έρευνας ήταν να αναζητήσει και να μελετήσει τη σχέση που προκύπτει από την ανάμειξη και την ενεργή ενασχόληση ενηλίκων ατόμων με τους ελληνικούς παραδοσιακούς χορούς, ως δραστηριότητα αναψυχής, με τη βελτίωση συγκεκριμένων δεικτών της αντιλαμβανόμενης ποιότητας ζωής τους. Επίσης αναζητήθηκαν οι στάσεις, η προσκόλληση και η ικανοποίηση των συμμετεχόντων από την εμπλοκή τους με τους ελληνικούς παραδοσιακούς χορούς. Διακόσιοι τρεις χορευτές αναψυχής συμμετείχαν στην έρευνα. Τα δεδομένα συγκεντρώθηκαν από χορευτικούς συλλόγους στην περιοχή της Θεσσαλονίκης. Η ανάλυση συστοιχιών για την ταξινόμηση των χορευτών σε άτομα με υψηλή, μέτρια και χαμηλή ανάμειξη επιβεβαίωσε την ύπαρξη τριών ομάδων ( υψηλή ανάμειξη Ν= 81, μέτρια ανάμειξη Ν= 69 και χαμηλή ανάμειξη Ν= 53), οι οποίες είχαν στατιστικά σημαντικές διαφορές ως προς όλες τις διαστάσεις της ανάμειξης, των στάσεων, της ικανοποίησης και της προσκόλλησης. Με τη χρήση της ανάλυσης διακύμανσης ANOVA και του μη παραμετρικού test Kruskal-Wallis H διαπιστώθηκε ότι οι συμμετέχοντες που είναι σημαντικά αναμειγμένοι με τα προγράμματα ελληνικών παραδοσιακών χορών αντλούν ευχαρίστηση σε μεγάλο βαθμό από την εμπλοκή τους, οι χοροί κατέχουν σημαντική θέση στη ζωή τους ενώ με τη συμμετοχή τους βιώνουν την επιβεβαίωση από το κοινωνικό τους περιβάλλον. Όσο πιο υψηλή είναι η ανάμειξή τους με τη συγκεκριμένη δραστηριότητα αναψυχής τόσο περισσότερες είναι οι γνώσεις τους για τους χορούς, τη λαογραφία και την παράδοση, αλλά και για τα οφέλη που αποκομίζουν ως προς τη σωματική και ψυχική τους υγεία, θεωρούν πολύ σημαντική τη δραστηριότητα αυτή, αποκτούν θετικότερες συναισθηματικές εμπειρίες και εισπράττουν μεγαλύτερη ικανοποίηση, καθώς οι χοροί τους προσδίδουν ευχαρίστηση κι ενδιαφέρον. Οι τρεις ομάδες δεν παρουσίασαν στατιστικά σημαντικές διαφορές ως προς τις διαστάσεις της αντιλαμβανόμενης ποιότητας ζωής, καθώς οι συμμετέχοντες, ανεξάρτητα από την κατάταξη τους σε μια από τις τρεις ομάδες ανάμειξης (χαμηλή, μέτρια, υψηλή), έχουν θετική αντίληψη για την ποιότητα ζωής τους. Φαίνεται ότι η ενασχόληση με τους ελληνικούς παραδοσιακούς χορούς επηρεάζει θετικά, ανεξάρτητα από το βαθμό ανάμειξης, τους δείκτες αντιλαμβανόμενης ποιότητας ζωής που αφορούν τόσο στη σωματική όσο και στην ψυχική υγεία Εν κατακλείδι οι ελληνικοί παραδοσιακοί χοροί συνεισφέρουν σημαντικά στη διατήρηση και τη μετάδοση της ελληνικής παράδοσης στις επόμενες γενιές, αποτελούν μορφή τέχνης και συλλογικής κι ατομικής έκφρασης συναισθημάτων, διασκέδαση και πηγή λαϊκού πολιτισμού αλλά και μια μορφή ήπιας άσκησης κατάλληλη για όλες τις ηλικίες, η οποία συμβάλλει στη διατήρηση ή και βελτίωση της υγείας, και κατ’ επέκταση στη βελτίωση της ποιότητας ζωής του ανθρώπου.
description: The purpose of this study was to investigate the relationship that results from the involvement and active pastime of adults with Greek traditional dances, as a recreational activity, with the improvement of concrete indicators of perceived quality of life. The study also investigated the attitudes, the attachment and the satisfaction of participants from their involvement with the Greek folk dances. Two hundred and three recreational dancers participated in the study. The data gathered from the dance clubs in the region of Thessaloniki. The cluster analysis for the classification of dancers in individuals with high, moderate and low interference confirmed the existence of three groups (high involvement n = 81, moderate involvement n = 69 and low involvement n = 53), which had statistically significant differences in all dimensions of involvement, attitudes, satisfaction and attachment. Using the Analysis of Variance (ANOVA) and the nonparametric test Kruskal-Wallis H, it was found that participants who are significantly involved with the programs of Greek traditional dances largely derive pleasure from their involvement, the dances hold an important place in their lives while their participation experiencing confirmation from their social environment. The higher their involvement with the particular leisure activity so more is their knowledge for the dances, folklore and tradition, but also about the benefits that derive for their physical and mental health, consider very important this activity, acquire more positive emotional experiences and receive greater satisfaction as dances give them pleasure and interest. The three groups did not show statistically significant differences in the dimensions of the perceived quality of life, as participants, regardless of their rank in a blend of the three groups (low, medium, high), have a positive perception of their quality of life. It seems that dealing with Greek folk dances has a positive effect, regardless of the degree of involvement, to the perceived quality of life indicators relating to both the physical as well as mental health. Finally, Greek traditional dances make a significant contribution to the preservation and transmission of the Greek tradition to future generations, they are a form of art and individual expression and collective emotions, fun and a source of popular culture, but also a form of mild exercise suitable for all ages, which contributes to maintaining or improving health, and thereby improve the quality of life of human beings.